CELEX: 31996D0657
Language: da
Date: 1996-11-12 00:00:00
Title: 96/657/EF: Kommissionens Beslutning af 12. november 1996 om bemyndigelse af Italien til at videreføre forsøget med en ny ønologisk fremgangsmåde (Kun den italienske udgave er autentisk)

Avis juridique important

|

31996D0657

96/657/EF: Kommissionens Beslutning af 12. november 1996 om bemyndigelse af Italien til at videreføre forsøget med en ny ønologisk fremgangsmåde (Kun den italienske udgave er autentisk)  

EF-Tidende nr. L 299 af 23/11/1996 s. 0029 - 0030

KOMMISSIONENS BESLUTNING af 12. november 1996 om bemyndigelse af Italien til at videreføre forsøget med en ny ønologisk fremgangsmåde (Kun den italienske udgave er autentisk) (96/657/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1592/96 (2), særlig artikel 26, stk. 3, ogud fra følgende betragtninger:Italien har tilladt forsøgsvis anvendelse af lysozym i vinfremstillingen for at begrænse brugen af svovldioxid og har meddelt resultaterne af dette forsøg for produktionsårene 1993/94, 1994/95 og 1995/96; forsøgsresultaterne, der er omhandlet i rapporter fremsendt til Kommissionen, har været meget opmuntrende, men forsøget er endnu ikke afsluttet;de øvrige medlemsstater er blevet underrettet om resultaterne af dette forsøg;Italien har anmodet om at måtte videreføre dette forsøg i yderligere tre produktionsår, nemlig i produktionsårene 1996/97, 1997/98 og 1998/99; forsøget går ud på at kontrollere æble-mælkesyregæringen i rødvin, fremkaldelsen af den mousserende egenskab i mousserende vin og modningen af vin;dette forsøg skal allerede berøre vinfremstillingen på basis af 1996-høsten;de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -VEDTAGET FØLGENDE BESLUTNING:Artikel 1 Italien bemyndiges til at fortsætte forsøget med at anvende lysozym i vinfremstillingen indtil den 31. august 1999 for en mængde på højst 50 000 hl i hvert af produktionsårene 1996/97, 1997/98 og 1998/99 på de betingelser, der er fastsat i artikel 26 i forordning (EØF) nr. 822/87.Artikel 2 Denne beslutning er rettet til Den Italienske Republik.Udfærdiget i Bruxelles, den 12. november 1996.På Kommissionens vegneFranz FISCHLERMedlem af Kommissionen(1) EFT nr. L 84 af 27. 3. 1987, s. 1.(2) EFT nr. L 206 af 16. 8. 1996, s. 31.